MUNUDAU O GYFARFOD BLYNYDDOL CYNGOR CYMUNED LLANSANTFFRAID GLYN CEIRIOG CYNHALIWYD

26ain o Dachwedd 2021

Yn Canolfan Ceiriog neu yn rhithiol (oherwydd cyfyngiadau Covid)

PRESENNOL: Sarah Davies; (Cadair;) Trevor Bates; Dilys Bates (CA); Tegid Davies; Barbara Roberts; Neene Price; Phillip Lloyd; Mair Evans; Einion Davies; Jean Davies; (Clerc)

|  |  |  |  |
| --- | --- | --- | --- |
| Rhif  Agenda | Manylion | Munudau |  |
| 1 | Croeso ac ymddiheuriadau | Oherwydd Cofid 19 roedd y cyfarfod yma yn cael ei gynnal yn rhithiol (zoom) ne  Ymddiheuriadau gan Eric Jones; Rhys Hughes; |  |
| 2. | Munuda cyfarfod blynyddol | Cafwyd y munudau yn gywir | . |
| 3. | Adroddiad y Clerc | Wrth ystyried beth sydd wedi digwydd y flwyddyn yma bydd y gwaith mae’r Cyngor wedi llwyddo i wneud ers Ebrill 2019 wedi ei anghofio. Ond wrth gwrs mae’r Cyngor wedi bod yn brysur iawn.  Croesawyd dau gynghorydd newydd i’r Cyngor -Tegid Davies a Rhys Hughes – yn awr mae yna naw gynghorydd ynghyd a Cyng. Trevor Bates sydd yn gynghorydd CBSW. Cynhaliwyd un ar ddeg cyngor (dim cyngor ym mis Awst) yn ystod y deuddeg mis I 31 o Fawrth 2020. Oherwydd Cofid mai cyfarfodydd wedi cael ei gynnig ar Zoom neu mewn person yn Ganolfan Ceiriog.  Mae’r gwelliannau wnaeth y cyngor yn cynnwys talu am arwyddion newydd i’r pentref. Hefyd oherwydd pryderon am ymddygiad anghymdeithasol penderfynodd y Cyngor gosod system CCTV yn y pentref ac mae gan Cyng. Sarah Davies, Lloyd a Bates hawl i gyrchu’r recordiai. Roedd adroddiad ROSPA wedi nodi nad oedd y ffens bren yn y rhan plant bach ddim yn addas. Felly penderfynodd y cyngor osod un metel. Hefyd gosodwyd mainc newydd yn y cae chwarae a hefyd ym Mhandy.  Yn dilyn ymgynghoriad a phreswylwyr daeth yn amlwg bod angen gwell darpariaeth ar gyfer yr ifanc yn y gymuned. Felly arwyddwyd Cytundeb gyda Gwasanaeth Ieuenctid CBSW iddynt gynnal cyfarfodydd a’r ieuenctid yn wythnosol. Ond oherwydd nosweithiau tywyll a’r tywydd penderfynwyd gohirio'r cyfarfodydd hyd at fis Mawrth. Wrth gwrs nid oedd ail gychwyn yn bosibl oherwydd Cofid ond roedd staff yn cynnig cyfarfodydd dros y we i bobl ifanc oes oeddynt yn dewis. Wrth gwrs oherwydd Cofid ni fydd y gwasanaeth yn cynnig cyfarfodydd mewn person hyd mae'r cyfyngiadau presennol yn lle.  Cynllun y ddarpariaeth i’r ieuenctid oedd adeiladu pafiliwn yn y cae chwarae iddynt eu defnyddio a hefyd i’r Clwb Rygbi ei defnyddio. Ar ôl ymgynghori a’r Ymddiriedolaeth Genedlaethol fe wnaeth Cynghorydd Tegid Davies, ar ran y Cyngor, rhoi cais cynllunio i mewn I CBSW. Oherwydd gwrthwynebiad gan Gyfoeth Naturiol Cymru bod y cae wedi cael ei asesu ynn risg uchel o lifogydd Mae Cyng. Sarah a Tegid Davies ar hyn o bryd yn ysgrifennu adroddiad asedau risg fydd, ydi’r gobaith yn bodloni CNC a galluogi CBSW i roi caniatâd.  Ar ôl derbyn swm bach o arian gan yr Heddlu i gynnal gweithgareddau i’r ifanc penderfynwyd cael Diwrnod Hwyl ym mis Awst oedd yn cynnwys ramp sglefrio dros dro. Ond oherwydd bod tywydd drwg a gwynt uchel yn cael ei darogan penderfynodd y cwmni ramp tynnu yn ôl oherwydd mesurau iechyd a diogelwch ac felly fuodd rhaid canslo'r diwrnod.  Ym Mhandy datganwyd pryder gan breswylwyr Ynglŷn â’r cynllun i dorri coed uwch ben y pentref. Cafwyd ymgynghoriad gan CBSW a Chyfoeth Naturiol Cymru am y cynllun gyda’r gobaith o leddfu pryderon y preswylwyr.  Ar ôl amser hir arwyddwyd les y toiledau gan CBSW. Mae John Keen yn gofalu am y toiledau. Er bod y gost o agor y toiledau yn cyfri am dros 10% o gyllid y cyngor, mae llawer o bentrefi a threfi mwy na Glyn Ceiriog wedi cau eu toiledau. Serch hynny mae Cynghorwyr yn ymwybodol bod yr adeilad yn tueddu i ddenu ymddygiad anghymdeithasol. Mae niwed wedi cael ei wneud i'r toiledau gan ddau berson ifanc ac yn fwy diweddar gan oedolyn a wnaeth niwed i glo'r toiledau. Mae’r oedolyn i dalu'r gost o’r clo newydd.Wrth gwrs bu rhaid cau'r toiledau a’r cae chwarae pan ddaeth y cyfnod clo i rym ym mis Mawrth. Fe ail agorwyd nhw ar y 1af o Awst gyda chanllawiau mewn lle. Er bod rhan fwyaf o bobl sydd yn defnyddio'r ddau yn cadw i’r canllawiau mae lleiafrif bach yn dewis ei anwybyddu sydd yn destun pryder.  Mae’r cyngor yn parhau i gefnogi elusennau hynny sydd o fodd i’r gymuned. Mae’r neuadd a Chanolfan Ceiriog yn cael cefnogaeth gyson. Hefyd y flwyddyn yma rhoddwyd Rhodd I elusen Tramffordd y Dyffryn a hefyd i’r Ganolfan Gristnogol. Mae'r eisteddfod leol hefyd yn cael rhodd a’r flwyddyn yma penderfynwyd rhoi cefnogaeth I Eisteddfodau'r Urdd a Powys oedd i’w cynnal yn lleol.  Mae’r prosiect Asiant Cymdeithasol yn datblygu er bod yr AS wedi gorfod addasu'r ffordd mae yn cysylltu â phobol trwy e-bost/ffon/tecsio a cherdded y pentref. Cyn y cyfnod clo roedd yr AS yn cynnal sesiynau yn y Feddygfa a hefyd wedi trefnu pêl droed/ped rhwyd ar droed/ Tai Chi/ a gweithdai crefftau. Maen braf gweld bod rhai o’r grwpiau yma wedi ail gychwyn. Awgrymodd y AS creu system cyfeillion cael ei hysbysebu yn y Glyn News ond roedd yr ymateb yn wael iawn.  Wrth gwrs ychydig wedyn fe ddaeth rhyw fath o system cyfeillion i’w le yn dilyn y cyfnod clo pan wnaeth sawl unigolyn wirfoddoli i gludo bwyd a meddyginiaethau i’r rheini oedd yn gorfod ynysu. Roedd gwirfoddolwyr hefyd yn barod i fynd a chinio i breswylwyr hyn y gymuned oedd yn cael cinio yn rhad ac am ddim. Roedd y prydiau yma wedi ei drefnu mewn partneriaeth a’r ddau gyngor arall yn y dyffryn oedd yn cymryd lle'r cinio wythnosol oedd y Ganolfan Gristnogol yn ei gynnig ond oedd wedi cau oherwydd y cyfnod clo. Ar hyn o bryd nid yw'r prydiau am ddim ond mae'n dda gweld bod rhan fwyaf o breswylwyr y gymuned yma yn fodlon talu am y pryd. Mae'n dda gweld fel mae'r gymuned wedi helpu ei gilydd drwy'r cyfnod clo. Gobeithio pan ddaw yn amser i gynnal cyfarfod blynyddol nesaf mi fydd pethau wedi llacio eto. Un peth sydd yn sicr mae'r cyngor yn barod i gwrdd ag unrhyw sialens ddaw. |  |
| 4. | Unrhyw fatr arall heb ei rhestri | Dim mater arall | |